BVB Declin pentru majoritatea indicilor
*	Tranzacții de 73 milioane lei, peste cele din ședința anterioară 
Indicii Bursei de Valori București (BVB) au avut preponderent scăderi, în prima ședință de tranzacționare a săptămânii, într-o zi marcată de mișcările din zona politică unde Călin Georgescu a atacat la Curtea Constituțională decizia Biroului Electoral Central care i-a respins candidatura la alegerile prezidențiale din luna mai. Indicele BET, al celor mai lichide douăzeci de titluri ale bursei noastre, a coborât cu 0,82%, până la 17.464 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,79%, până la 3.282 de puncte.